text: Нови правила, свързани с коронавируса, влизат в сила от днес. Вече ще получаваме зелен сертификат 15 дни след поставяне на първата доза от ваксините срещу COVID-19, а не както беше досега веднага след ваксинирането. Става въпрос за първоначалния документ, който важи само на територията на България.
  В цялата страна се спира плановият прием в болниците. Забраняват се посещенията в лечебните заведения и в домовете за деца и възрастни. Целта е да се намали натискът върху здравната система. По последни данни пациентите, настанени в COVID отделенията на страната вече са 8 191, като 715 са в интензивните отделения.